У Првом Балканском рату командовао је Тимочком дивизијом 1. позива, у саставу 2. армије генерала Степе Степановића. Задатак ове дивизије био је да потпомаже рад 1. армије и да дејствује по боку Турске војске. Дивизија је 7. октобра заузела Криву Паланку а 9. октобра и Кратово. После упорног боја 12. октобра је заузела Црни Врх који је био брањен од стране 43. пука турске војске. Овај пук је одлучно одиграо подршку својој Врадарској армији и умногоме допринео да Вардарска армија не доживи потпуни пораз од стране Српске војске на Куманову. Са ових положаја је Тимочка дивизија 1. позива била упућена са Дунавском дивизијом 2. позива и тешком артиљеријом у помоћ Бугарима код Једрена. Под командом Владимира Кондића, Тимочка дивизија је у садејству са Бугарском армијом убрзала пад Једрена 13. марта 1913. године.